
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījums likumā "Par nekustamo īpašumu atsavināšanu dzelzceļa līnijas "Rail Baltica" izbūvei"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.
Atbilstoši Likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu, ja nekustamā īpašuma īpašnieks nesniedz atbildi Likuma 11.panta pirmajā daļā minētajā termiņā vai līgums par nekustamā īpašuma labprātīgu atsavināšanu netiek noslēgts Likuma 11.panta trešajā daļā noteiktajā termiņā.
1.2. Mērķis
Mērķa apraksts
Likumprojekts paredz projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" (turpmāk – Rail Baltica projekts) īstenošanas vajadzībām no privātpersonām atsavināt tām piederošo nekustamo īpašumu daļu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Rail Baltica projekta īstenošanai paredzētā darbība, nosakot dzelzceļa līnijas trases novietojumu Latvijas teritorijā, akceptēta ar Ministru kabineta 2016. gada 24. augusta rīkojumu Nr. 467 "Par Eiropas standarta platuma publiskās lietošanas dzelzceļa infrastruktūras līnijas Rail Baltica būvniecībai paredzētās darbības akceptu". Ar Ministru kabineta 2016. gada 24. augusta rīkojumu Nr. 468 "Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica" noteikts nacionālo interešu objekta statuss.
Rail Baltica projektam no privātpersonām nepieciešams atsavināt nekustamā īpašuma "Jaunkubas"–1 (nekustamā īpašuma kadastra Nr. 8025 900 0257) Baldones pagastā, Ķekavas novadā, nekustamā īpašuma "Jaunkubas"–2 (nekustamā īpašuma kadastra Nr. 8025 900 0258) Baldones pagastā, Ķekavas novadā, un nekustamā īpašuma "Jaunkubas"–3 (nekustamā īpašuma kadastra Nr. 8025 900 0259) Baldones pagastā, Ķekavas novadā, daļu – zemes vienību (zemes vienības kadastra apzīmējums 8025 002 0624) 0,09 ha platībā (valstij piederoša pašvaldības nozīmes ceļa būvdarbiem (ceļa nodalījuma josla) (turpmāk – Nekustamo īpašumu daļa).
Nekustamo īpašumu daļa tiek atsavināta publiskās lietošanas dzelzceļa transporta infrastruktūras projekta attīstībai un atbilstoši akciju sabiedrības "RB Rail AS" sniegtajai informācijai par būvprojekta tehniskajiem risinājumiem atsavināšana ir vienīgais veids šī mērķa sasniegšanai, ievērojot likuma "Par autoceļiem" 4. panta regulējumu.
Problēmas un risinājumi
Problēmas apraksts
Nekustamais īpašums "Jaunkubas"-1, Baldones pagastā, Ķekavas novadā, kadastra Nr. 8025 900 0257 (turpmāk – Dzīvokļa īpašums Nr.1) ir ierakstīts Rīgas rajona tiesas Baldones pagasta zemesgrāmatu nodalījumā Nr.100000119192 – 1. Īpašuma tiesības ir nostiprinātas fiziskai personai (turpmāk - Dzīvokļa īpašuma Nr.1 īpašnieks). Saskaņā ar šā brīža ierakstu Zemesgrāmatā Dzīvokļa īpašums Nr.1 sastāv no kopīpašuma domājamās daļas no daudzdzīvokļu mājas (8025 002 0156 001), zemes vienībām ar kadastra apzīmējumiem 8025 002 0623 un 8025 002 0624 (zemes vienības kadastra apzīmējums pirms tās sadales 8025 002 0156) un piecām palīgēkām (būvju kadastra apzīmējumi 8025 002 0156 002, 8025 002 0156 005, 8025 002 0156 007, 8025 002 0156 008, 8025 002 0156 009), domājamo daļu apmērs 6880/18430, platība 68,8 kv.m. Dzīvokļa īpašumam Nr.1 Zemesgrāmatā ierakstīta atzīme - noteikts aizliegums bez citas fiziskas personas rakstiskas piekrišanas nekustamu īpašumu atsavināt, ieķīlāt un apgrūtināt ar lietu tiesībām. Dzīvokļa īpašums Nr.1 ir apgrūtināts ar lietu tiesību – iepriekš norādītajai personai ir nostiprināta lietojuma tiesība uz dzīvokļa īpašumu līdz mūža galam. Persona, kurai par labu ir noteikts aizliegums un nostiprināta lietojuma tiesība, par Nekustamo īpašumu daļas atsavināšanu un atsavināšanas procesu ir rakstiski informēta – Dzīvokļa īpašuma Nr.1 īpašniekam adresētos paziņojumus informācijai nosūtot arī šai personai. Nostiprinot īpašuma tiesības uz atsavināmo Nekustamo īpašumu daļu zemesgrāmatā uz valsts vārda Satiksmes ministrijas personā, aizlieguma atzīme tiks dzēsta attiecībā uz atsavināmo Nekustamo īpašumu daļu. Dzīvokļa īpašumam Nr.1 Zemesgrāmatā nav reģistrētas hipotēkas vai ķīlas tiesības, nav reģistrētas piedziņas atzīmes un nomas tiesības. Zemesgrāmatā ir ierakstīta atzīme – noteikts aizliegums bez Latvijas valsts Satiksmes ministrijas personā, rakstiskas piekrišanas dzīvokļa īpašuma sastāvā esošo zemes vienību ar kadastra apzīmējumu 8025 002 0624 atsavināt vai apgrūtināt ar lietu vai saistību tiesībām. Nekustamais īpašums nav apgrūtināts ar citām lietu tiesībām. Saskaņā ar Nekustamā īpašuma kadastra informācijas sistēmas (turpmāk – Kadastra informācijas sistēma) datiem - Dzīvokļa īpašums Nr.1 sastāv no: 1) telpu grupas (telpu grupas kadastra apzīmējums 8025 002 0156 001 001); 2) pie dzīvokļa īpašuma piederošo zemes vienību domājamās daļas – zemes vienība (zemes vienības kadastra apzīmējums 8025 002 0623) 6880/18430 domājamo daļu apmērā un zemes vienība (zemes vienības kadastra apzīmējums 8025 002 0624) 6880/18430 domājamo daļu apmērā; 3) pie dzīvokļa īpašuma piederošo būvju domājamās daļas – būves ar kadastra apzīmējumiem 8025 002 0156 001, 8025 002 0156 002, 8025 002 0156 005 un 8025 002 0156 009, 6880/18430 domājamo daļu apmērā.
Nekustamais īpašums "Jaunkubas"-2, Baldones pagastā, Ķekavas novadā, kadastra Nr. 8025 900 0258 (turpmāk – Dzīvokļa īpašums Nr.2) ir ierakstīts Rīgas rajona tiesas Baldones pagasta zemesgrāmatu nodalījumā Nr. 100000119192 - 2. Īpašuma tiesības ir nostiprinātas fiziskai personai (turpmāk - Dzīvokļa īpašuma Nr.2 īpašnieks). Saskaņā ar šā brīža ierakstu zemesgrāmatā Dzīvokļa īpašums Nr.2 sastāv no kopīpašuma domājamās daļas no daudzdzīvokļu mājas (būves kadastra apzīmējums 8025 002 0156 001), zemes vienībām ar kadastra apzīmējumiem 8025 002 0623 un 8025 002 0624 (zemes vienības kadastra apzīmējums pirms tās sadales 8025 002 0156) un piecām palīgēkām (būvju kadastra apzīmējumi 8025 002 0156 002, 8025 002 0156 005, 8025 002 0156 007, 8025 002 0156 008, 8025 002 0156 009), domājamo daļu apmērs 3620/18430, platība 36,2 kv.m. Dzīvokļa īpašumam Nr.2 Zemesgrāmatā nav reģistrētas hipotēkas vai ķīlas tiesības, nav reģistrētas piedziņas atzīmes un nomas tiesības. Zemesgrāmatā ir ierakstīta atzīme – noteikts aizliegums bez Latvijas valsts Satiksmes ministrijas personā, rakstiskas piekrišanas dzīvokļa īpašuma sastāvā esošo zemes vienību ar kadastra apzīmējumu 8025 002 0624 atsavināt vai apgrūtināt ar lietu vai saistību tiesībām. Nekustamais īpašums nav apgrūtināts ar lietu tiesībām. Saskaņā ar Kadastra informācijas sistēmas datiem Dzīvokļa īpašums Nr.2 sastāv no: 1) telpu grupas (telpu grupas kadastra apzīmējums 8025 002 0156 001 002); 2) pie dzīvokļa īpašuma piederošo zemes vienību domājamās daļas – zemes vienība (zemes vienības kadastra apzīmējums 8025 002 0623) 3620/18430 domājamo daļu apmērā un zemes vienība (zemes vienības kadastra apzīmējums 8025 002 0624) 3620/18430 domājamo daļu apmērā; 3) pie dzīvokļa īpašuma piederošo būvju domājamās daļas – būves ar kadastra apzīmējumiem 8025 002 0156 001, 8025 002 0156 002, 8025 002 0156 005 un 8025 002 0156 009, 3620/18430 domājamo daļu apmērā.
Nekustamais īpašums "Jaunkubas"-3, Baldones pagastā, Ķekavas novadā, kadastra Nr. 8025 900 0259 (turpmāk – Dzīvokļa īpašums Nr.3) ir ierakstīts Rīgas rajona tiesas Baldones pagasta zemesgrāmatu nodalījumā Nr. 100000119192 - 3. Īpašuma tiesības ir nostiprinātas fiziskai personai (turpmāk - Dzīvokļa īpašuma Nr.3 īpašnieks). Saskaņā ar šā brīža ierakstu zemesgrāmatā Dzīvokļa īpašums Nr.3 sastāv no kopīpašuma domājamās daļas no daudzdzīvokļu mājas (būves kadastra apzīmējums 8025 002 0156 001), zemes vienībām ar kadastra apzīmējumiem 8025 002 0623 un 8025 002 0624 (zemes vienības kadastra apzīmējums pirms tās sadales 8025 002 0156) un piecām palīgēkām (būvju kadastra apzīmējumi 8025 002 0156 002, 8025 002 0156 005, 8025 002 0156 007, 8025 002 0156 008, 8025 002 0156 009), domājamo daļu apmērs 7930/18430, platība 79,3 kv.m. Dzīvokļa īpašumam Nr.3 Zemesgrāmatā nav reģistrētas hipotēkas vai ķīlas tiesības, nav reģistrētas piedziņas atzīmes un nomas tiesības. Zemesgrāmatā ir ierakstīta atzīme – noteikts aizliegums bez Latvijas valsts Satiksmes ministrijas personā, rakstiskas piekrišanas dzīvokļa īpašuma sastāvā esošo zemes vienību ar kadastra apzīmējumu 8025 002 0624 atsavināt vai apgrūtināt ar lietu vai saistību tiesībām. Nekustamais īpašums nav apgrūtināts ar lietu tiesībām. Saskaņā ar Kadastra informācijas sistēmas datiem Dzīvokļa īpašums Nr.3 sastāv no: 1) telpu grupas (telpu grupas kadastra apzīmējums 8025 002 0156 001 003); 2) pie dzīvokļa īpašuma piederošo zemes vienību domājamās daļas – zemes vienība (zemes vienības kadastra apzīmējums 8025 002 0623) 7930/18430 domājamo daļu apmērā un zemes vienība (zemes vienības kadastra apzīmējums 8025 002 0624) 7930/18430 domājamo daļu apmērā; 3) pie dzīvokļa īpašuma piederošo būvju domājamās daļas – būves ar kadastra apzīmējumiem 8025 002 0156 001, 8025 002 0156 002, 8025 002 0156 005 un 8025 002 0156 009, 7930/18430 domājamo daļu apmērā.
Saskaņā ar Kadastra informācijas sistēmas datiem zemes vienības (zemes vienības kadastra apzīmējums 8025 002 0624) platība ir 0,9000 ha (turpmāk – Zemes vienība), tās lietošanas mērķis "Zeme dzelzceļa infrastruktūras zemes nodalījuma joslā un ceļu zemes nodalījuma joslā". Platības sadalījums pa lietošanas veidiem: 1) Lauksaimniecībā izmantojamās zemes platība – 0,0300 ha; 2) Zemes zem ēkām platība – 0,0500 ha; 3) Zemes zem ceļiem platība – 0,0100 ha. Saskaņā ar Zemes vienības situācijas plānu uz Zemes vienības daļēji atrodas būve (būves kadastra apzīmējums 8025 002 0156 019), kas nav ierakstīta zemesgrāmatā, Kadastra informācijas sistēmā tā ir pirmsreģistrētas būves statusā un par būvi nav iesniegti būvniecības legalitāti apliecinoši dokumenti. Līdz ar to tā atzīstama par nenoskaidrotas piederības būvi. Nekustamā īpašuma valsts kadastra likuma 24. panta pirmās daļas 8.punktā noteikts, ka ierosināt objekta noteikšanu attiecībā uz būvēm ar nenoskaidrotu piederību, kuras atrodas uz zemes, vai Kadastra informācijas sistēmā uz zemes reģistrētām apvidū neesošām būvēm ar nenoskaidrotu piederību un dzēst būves no Kadastra informācijas sistēmas ir tiesības zemes īpašniekam. Tādējādi attiecīgo ierakstu sakārtošana Kadastra informācijas sistēmā tiks veikta pēc nekustamā īpašuma atsavināšanas.
Kadastra informācijas sistēmā zemes vienībai (kadastra apzīmējums 8025 002 0624) 0,9000 ha platībā ir reģistrēti šādi apgrūtinājumi: 1) ceļa servitūta teritorija – 0,0100 ha; 2) ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0321 ha; 3) pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0134 ha; 4) ekspluatācijas aizsargjoslas teritorija ap elektrisko tīklu transformatoru apakšstaciju – 0,0036 ha; 5) Dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0134 ha; 6) Lauku zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0321 ha; 7) ekspluatācijas aizsargjoslas teritorija gar elektrisko tīklu kabeļu līniju – 0,0055 ha.
Atbilstoši Aizsargjoslu likumā noteiktajam, lai ievērotu ar attiecīgās aizsargjoslas veidu noteiktos ierobežojumus un aizsargātu objektus vai arī vidi un cilvēkus, Rail Baltica projekta īstenošanai nepieciešamo būvdarbu izpildē būs ievērojami vispārējie un speciālie būvnoteikumi, kas noteic pienākumu pie būvdarbu ieceres dokumentācijas izstrādes saņemt atbildīgo institūciju (valsts institūciju) un inženiertīklu īpašnieku tehniskos noteikumus, tai skaitā arī vietējās pašvaldības saskaņojumu, ja to paredz saistošie noteikumi.
2024. gada 17. jūlijā Institūcija (Sabiedrība ar ierobežotu atbildību "EIROPAS DZELZCEĻA LĪNIJAS") nosūtīja Dzīvokļa Nr. 1 īpašniekam paziņojumu Nr.2.3.N/2024-3628 "Paziņojums par nekustamā īpašuma "Jaunkubas", Baldones pagastā, Ķekavas novadā, kadastra Nr. 8025 002 0156, daļas atsavināšanas nepieciešamību sabiedrības vajadzību nodrošināšanai". Paziņojums tika nosūtīts arī personai, kurai par labu zemesgrāmatā ierakstīts aizliegums bez viņas rakstiskas piekrišanas nekustamu īpašumu atsavināt, ieķīlāt un apgrūtināt ar lietu tiesībām un ir nostiprināta lietojuma tiesība uz dzīvokļa īpašumu līdz mūža galam. 2024. gada 17. jūlijā Institūcija (Sabiedrība ar ierobežotu atbildību "EIROPAS DZELZCEĻA LĪNIJAS") nosūtīja Dzīvokļa Nr. 2 īpašniekam paziņojumu Nr.2.3.N/2024-3627 "Paziņojums par nekustamā īpašuma "Jaunkubas", Baldones pagastā, Ķekavas novadā, kadastra Nr. 8025 002 0156, daļas atsavināšanas nepieciešamību sabiedrības vajadzību nodrošināšanai". 2024. gada 17. jūlijā Institūcija (Sabiedrība ar ierobežotu atbildību "EIROPAS DZELZCEĻA LĪNIJAS") nosūtīja Dzīvokļa Nr. 3 īpašniekam paziņojumu Nr.2.3.N/2024-3626 "Paziņojums par nekustamā īpašuma "Jaunkubas", Baldones pagastā, Ķekavas novadā, kadastra Nr. 8025 002 0156, daļas atsavināšanas nepieciešamību sabiedrības vajadzību nodrošināšanai".
Nodalot Rail Baltica projektam nepieciešamo Zemes vienību, veidojas atlikusī (neatsavināmā) zemes vienība (zemes vienības kadastra apzīmējums 8025 002 0623) 4,4000 ha platībā. Atbilstoši Ķekavas novada pašvaldības 2024. gada 2. jūlija atzinumam Nr. 1-7.1/24/1923, atlikusī zemes vienības ar kadastra apzīmējumu 8025 002 0156 daļa 4,4045 ha platībā (pēc zemes kadastrālās uzmērīšanas darbu pabeigšanas, zemes vienības ar kadastra apzīmējumu 8025 002 0156 sadalīšanas - zemes vienība (zemes vienības kadastra apzīmējums 8025 002 0623) 4,4000 ha platībā) platībā atbilst Ķekavas novada domes 2023. gada 22. marta saistošajiem noteikumiem Nr. SN-TPD-2/2023 "Teritorijas izmantošanas un apbūves noteikumi un grafiskā daļa" prasībām par minimālo platību jaunveidojamām zemes vienībām un turpmāk ir izmantojama patstāvīgi.
Dzīvokļu īpašumu īpašnieku starpā 2006. gada 19. janvārī ir noslēgts reālās sadales līgums (līgums par kopīpašuma dalītu lietošanu), kas grozīts ar 2006. gada 13. februāra līgumu, kas nosaka, ka:
- Dzīvokļa īpašuma Nr.1 īpašnieks lieto zemes vienības (pirms zemes vienības sadales zemes vienības kadastra apzīmējums 8025 002 0156) 4,49 ha platībā daļu 1 5831 kv.m. platībā (līguma grafiskajā materiālā zemes gabals Nr.1);
- Dzīvokļa īpašuma Nr.2 īpašnieks lieto zemes vienības (pirms zemes vienības sadales zemes vienības kadastra apzīmējums 8025 002 0156) 4,49 ha platībā daļu  8 093 kv.m. platībā (līguma grafiskajā materiālā zemes gabals Nr.2);
- Dzīvokļa īpašuma Nr.3  īpašnieks lieto zemes vienības (pirms zemes vienības sadales zemes vienības kadastra apzīmējums 8025 002 0156) 4,49 ha platībā daļu 1 5187 kv.m. un 1 929 kv.m. platībā (līguma grafiskajā materiālā zemes gabals Nr.3 un Nr.4).
Līgums par kopīpašuma dalītu lietošanu nav ierakstīts Zemesgrāmatā. Pēc zemes kadastrālās uzmērīšanas darbu pabeigšanas 2025. gada 25. aprīlī zemes vienība (pirms zemes vienības sadales zemes vienības kadastra apzīmējums 8025 002 0156) 4,49 ha platībā tika sadalīta divās zemes vienībās – atsavināmā zemes vienība (zemes vienības kadastra apzīmējums 8025 002 0624) 0,0900 ha platībā un atlikusī (neatsavināmā) zemes vienība (zemes vienības kadastra apzīmējums 8025 002 0623) 4,4000 ha platībā. Uz zemes vienības (zemes vienības kadastra apzīmējums 8025 002 0624) 0,0900 ha platībā kopīpašniekiem attiecas līgumā pielīgtās lietošanas tiesības uz daļu 8 093 kv.m un 1 929 kv.m. platībā. Uz lietošanā esošās daļas 1 929 kv.m. platībā atrodas iekopts sakņu dārzs 55 kv.m. platībā, kura lietošanas tiesības saskaņā ar noslēgto līgumu piekrīt Dzīvokļa īpašuma Nr.3  īpašniekam. Savukārt uz lietošanā esošās daļas 8 093 kv.m. platībā atrodas daļa no iekopta sakņu dārza 216 kv.m. platībā, kura lietošanas tiesības saskaņā ar noslēgto līgumu piekrīt Dzīvokļa īpašuma Nr.2  īpašniekam.
Satiksmes ministrija  neatbalsta reālās sadales izmantošanu atlīdzības izmaksā saskaņā ar starp Dzīvokļu īpašumu īpašniekiem 2006. gada 19. janvārī noslēgto reālās sadales līgumu (līgums par kopīpašuma dalītu lietošanu), kas grozīts ar 2006. gada 13. februāra līgumu. Minētā sakarā jāņem vērā, ka pēc pirkuma līguma slēgšanas pušu vienošanās par atlīdzības saņemšanu nebūs pamats, lai zemesgrāmatā mainītu personām piederošās īpašuma domājamās daļas. Līdz ar to atlīdzība par Īpašuma atsavināšanu izmaksājama katram kopīpašniekam atbilstoši viņam piederošo domājamo daļu apmēram. 
Pamatojoties uz Likuma 9. pantu un Ministru kabineta 2011. gada 15. marta noteikumu Nr. 204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu, kā arī aprēķina atlīdzības apmēru par servitūta tiesību izlietošanu un to izmaksā nekustamā īpašuma īpašniekam" (turpmāk – Noteikumi Nr.204) 36.1. apakšpunktu, Satiksmes ministrija, izskatot Institūcijas Rail Baltica projektam atsavināmās īpašuma atlīdzības noteikšanas pastāvīgās komisijas 2025. gada 26. septembra lēmumu par taisnīgas atlīdzības apmēra apstiprināšanu par nekustamā īpašuma "Jaunkubas"-1, Baldones pagastā, Ķekavas novadā, kadastra Nr. 8025 900 0257, nekustamā īpašuma "Jaunkubas"-2, Baldones pagastā, Ķekavas novadā, kadastra Nr. 8025 900 0258 un nekustamā īpašuma "Jaunkubas"-3, Baldones pagastā, Ķekavas novadā, kadastra Nr. 8025 900 0259, daļu, kas atsavināma projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai, Satiksmes ministrija ar 2025. gada 28. oktobra lēmumu Nr. 03.1-14/3304, 2025. gada 28. oktobra lēmumu Nr. 03.1-14/3305 un 2025. gada 24. oktobra lēmumu Nr. 03.1-14/3286 (turpmāk kopā – Satiksmes ministrijas lēmumi) apstiprināja atlīdzības apmēru par Nekustamo īpašumu daļu 1 395,00 euro. Satiksmes ministrija:
1) ar 2025. gada 28. oktobra lēmumu Nr. 03.1-14/3304 (turpmāk – lēmums Nr.03.1-14/3304) apstiprināja Dzīvokļa Nr. 1 īpašniekam pienākošos taisnīgu atlīdzību par nekustamā īpašuma "Jaunkubas"-1, kadastra Nr.8025 900 0257, Baldones pagastā, Ķekavas novadā, sastāvā esošās zemes vienības (zemes vienības kadastra apzīmējums 8025 002 0624)6880/18430 domājamo daļu tirgus vērtību – 520,76 euro;
2) ar 2025. gada 28. oktobra lēmumu Nr. 03.1-14/3305 (turpmāk – lēmums Nr.03.1-14/3305) apstiprināja Dzīvokļa Nr. 2 īpašniekam pienākošos taisnīgu atlīdzību par nekustamā īpašuma "Jaunkubas"-2, kadastra Nr.8025 900 0258, Baldones pagastā, Ķekavas novadā, sastāvā esošās zemes vienības (zemes vienības kadastra apzīmējums 8025 002 0624) 3620/18430 domājamo daļu tirgus vērtību – 274,00 euro;
3) ar 2025. gada 24. oktobra lēmumu Nr. 03.1-14/3286 (turpmāk – lēmums Nr. 03.1-14/3286) apstiprināja Dzīvokļa Nr. 3 īpašniekam pienākošos taisnīgu atlīdzību par nekustamā īpašuma "Jaunkubas"-3, kadastra Nr.8025 900 0259, Baldones pagastā, Ķekavas novadā, sastāvā esošās zemes vienības (zemes vienības kadastra apzīmējums 8025 002 0624) 7930/18430 domājamo daļu tirgus vērtību 600,24 euro.
Atlīdzības apmērā par Nekustamo īpašumu daļas atsavināšanu nav iekļauta:
- uz Nekustamo īpašumu daļas 0,0900 ha platībā augošo koku (divu ābeļu un apses) vērtība atbilstoši kopīpašnieku sniegtajai informācijai par plānoto koku nociršanu saviem spēkiem un nocirsto koku saglabāšanu savā īpašumā;
- atlīdzība par uz Nekustamo īpašumu daļas augošām eglēm, kas veido dzīvžogu un kas atrodas zem 20 kV augstsprieguma līnijas, jo Aizsargjoslu likuma 45.panta pirmās daļas 13.punkts paredz, ka ārpus meža zemēm zemes īpašnieks vai tiesiskais valdītājs elektrolīniju aizsargjoslā var audzēt kokus un krūmus tikai tad, ja par to noslēgta rakstveida vienošanās ar elektrisko tīklu īpašnieku, bet dzīvokļu īpašumu īpašnieki nav iesnieguši šādu rakstveida vienošanos;
- uz Nekustamo īpašumu daļas esošās būves (būves kadastra apzīmējums 8025 002 0156 019) vērtība, jo minētā būve nav ierakstīta zemesgrāmatā, Kadastra informācijas sistēmā tā ir pirmsreģistrētas būves statusā un par būvi nav iesniegti būvniecības legalitāti apliecinoši dokumenti.
Papildus Satiksmes ministrija lēmumos noraidīja īpašnieku prasījumus:
- lūgumu segt zaudējumus, kas radīsies saistībā ar 2006. gada 19. janvārī noslēgtā līguma par kopīpašuma dalītu lietošanu, kas grozīts ar 2006. gada 13. februāra līgumu, pārslēgšanu – izmaksas par zemes kadastrālās uzmērīšanas darbu veikšanu, lai sastādītu grafisko materiālu, kurā attēlota aktuālā lietošanas kārtība, un juridiskajiem pakalpojumiem par līguma noslēgšanu – atbilstoši Noteikumu Nr.204 2.punktam šis prasījums būs izskatāms atbilstoši dokumentāliem pierādījumiem par šādu darbu veikšanu un pakalpojumu saņemšanu, ja tie būs tiešā cēloņsakarībā ar Nekustamo īpašumu daļas atsavināšanu;
- par iekopto sakņu dārzu, ņemot vērā, ka uz Nekustamo īpašumu daļas atrodas iekopts sakņu dārzs 55 kv.m. platībā un daļa no iekopta sakņu dārza 216 kv.m. platībā, lai pēc zemes vienības atsavināšanas iekoptu līdzvērtīgu platību vai saņemt kompensāciju par šiem iekopšanas darbiem attiecīgi 50,00 euro (Dzīvokļa Nr.2 īpašnieka prasījums) un 200,00 euro (Dzīvokļa Nr.3 īpašnieka prasījums) apmērā – atbilstoši Noteikumu Nr.204 2.punktam šis prasījums būs izskatāms un izdevumi būs sedzami to faktiskajā apmērā, atbilstoši dokumentāliem pierādījumiem par šādu darbu veikšanu un faktiskajām darbu izmaksām, nepārsniedzot šo pieteikto kompensāciju apmēru, kuru sertificēts nekustamā īpašuma vērtētājs ir atzinis par pamatotu;
- par esošās meliorācijas sistēmas funkcionēšanas nodrošināšanu – saskaņā ar akciju sabiedrības RB Rail AS, kas ir atbildīga par Rail Baltica trases projektēšanu, sniegto informāciju Rail Baltica projekta ietvaros meliorācijas sistēmas darbība nodrošināma atbilstoši sabiedrības ar ierobežotu atbildību "Zemkopības ministrijas nekustamie īpašumi" izdotajiem tehniskajiem noteikumiem, kuri paredz, ka meliorācijas sistēmas darbība nedrīkst tikt pasliktināta vai traucēta. Projektējot un pārbūvējot esošo meliorācijas sistēmu, par projektēšanu atbildīgā un par būvdarbiem atbildīgā institūcija nodrošinās nekustamā īpašuma īpašniekiem piederošajā atlikušajā (neatsavināmajā) zemes vienībā ar kadastra apzīmējumu 8025 002 0623 esošo likumīgi izbūvēto meliorācijas sistēmu funkcionalitātes saglabāšanu un to darbības nepasliktināšanu;
- par atlikušās zemes vienības  (zemes vienības kadastra apzīmējums 8025 002 0623) 4,4000 ha platībā vērtības samazinājumu, ņemot vērā, ka tiek atsavināta Nekustamo īpašumu daļa – atbilstoši sertificēta nekustamā īpašuma vērtētāja sagatavotajam novērtējumam nav konstatējams zemes vienības ar kadastra apzīmējumu 8025 002 0623 4,4000 ha platībā vērtības samazinājums, jo zemes vienības  (zemes vienības kadastra apzīmējums 8025 002 0623) 4,4000 ha platībā konfigurācija pēc zemes vienības (zemes vienības kadastra apzīmējums 8025 002 0624) 0,0900 ha platībā izveidošanas kadastrālās uzmērīšanas darbu rezultātā nav būtiski mainījusies. Pēc Rail Baltic projekta realizācijas izveidotā piekļuve atlikušajai zemes vienībai (zemes vienības kadastra apzīmējums 8025 002 0623) nodrošinās tās ērtāku apsaimniekošanu.
2025. gada 10. decembrī Ministru kabinets ir pieņēmis rīkojumu Nr. 810 "Par nekustamā īpašuma "Jaunkubas"–1 Baldones pagastā, Ķekavas novadā, nekustamā īpašuma "Jaunkubas"–2 Baldones pagastā, Ķekavas novadā, un nekustamā īpašuma "Jaunkubas"–3 Baldones pagastā, Ķekavas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" (turpmāk – Rīkojums Nr. 810).
Dzīvokļa īpašumam Nr.1, Dzīvokļa īpašumam Nr.2 un Dzīvokļa īpašumam Nr.3 saskaņā ar Likuma 10. panta pirmo daļu zemesgrāmatā ir ierakstīta atzīme – noteikts aizliegums bez Latvijas valsts Satiksmes ministrijas personā, rakstiskas piekrišanas dzīvokļa īpašuma sastāvā esošo zemes vienību ar kadastra apzīmējumu 8025 002 0624 atsavināt vai apgrūtināt ar lietu vai saistību tiesībām.
2025. gada 22. decembrī Institūcija nosūtīja Dzīvokļa Nr.1 īpašniekam paziņojumu Nr. 2.3.N/2025-3630 ar uzaicinājumu 30 dienu laikā no dienas, kad paziņojums saņemts, paziņot par iespēju noslēgt līgumu par Nekustamo īpašumu daļas labprātīgu atsavināšanu. Paziņojumam pievienota Rīkojuma Nr. 810 izdruka un Satiksmes ministrijas lēmums Nr.03.1-14/3304.
2025. gada 22. decembrī Institūcija nosūtīja Dzīvokļa Nr.2 īpašniekam paziņojumu Nr. 2.3.N/2025-3631 ar uzaicinājumu 30 dienu laikā no dienas, kad paziņojums saņemts, paziņot par iespēju noslēgt līgumu par Nekustamo īpašumu daļas labprātīgu atsavināšanu. Paziņojumam pievienota Rīkojuma Nr. 810 izdruka un Satiksmes ministrijas lēmums Nr.03.1-14/3305.
2025. gada 22. decembrī Institūcija nosūtīja Dzīvokļa Nr.3 īpašniekam paziņojumu Nr. 2.3.N/2025-3632 ar uzaicinājumu 30 dienu laikā no dienas, kad paziņojums saņemts, paziņot par iespēju noslēgt līgumu par Nekustamo īpašumu daļas labprātīgu atsavināšanu. Paziņojumam pievienota Rīkojuma Nr. 810 izdruka un Satiksmes ministrijas lēmums Nr. 03.1-14/3286.
Dzīvokļa Nr.1 īpašnieks 2026. gada 14. janvārī elektroniskā pasta sūtījumā sniedza piekrišanu Nekustamo īpašumu daļas labprātīgai atsavināšanai. No Dzīvokļa Nr. 2 īpašnieka un Dzīvokļa Nr. 3 īpašnieka atbilde uz paziņojumu par iespēju noslēgt līgumu par Nekustamo īpašumu daļas labprātīgu atsavināšanu netika saņemta. Institūcijas pārrunās ar īpašniekiem tika noskaidrots, ka viņi nepiekrīt Nekustamo īpašumu daļas atsavināšanai un apstiprinātajai atlīdzībai par Nekustamo īpašumu daļu.
2026. gada 24. aprīlī Institūcija nosūtīja - Dzīvokļa Nr.1 īpašniekam vēstuli Nr. 2.3.N/2026-1013, Dzīvokļa Nr.2 īpašniekam vēstuli Nr. 2.3.N/2026-1012 un Dzīvokļa Nr.3 īpašniekam vēstuli Nr. 2.3.N/2026-1014, kurās nosūtīja sagatavotos pirkuma līguma projektus un aicināja īpašniekus noslēgt pirkuma līgumus.
2026. gada 7. maijā Institūcija saņēma Dzīvokļa Nr. 2 īpašnieka un Dzīvokļa Nr. 3 īpašnieka 2026. gada 6. maija vēstuli, kurā tika informēts par to, ka nav iespējams identificēt pirkuma līguma priekšmetu un Institūcija tika aicināta precizēt īpašuma sastāvu. 2026. gada 13. maijā Institūcija vēstulē Nr. 2.3.N/2026-1130 sniedza atbildi un atkārtoti aicināja Dzīvokļa Nr. 2 īpašnieku un Dzīvokļa Nr. 3  īpašnieku piekrist pirkuma līguma par Nekustamo īpašumu daļas labprātīgu atsavināšanu noslēgšanai. 2026. gada 25. maijā Institūcija saņēma Dzīvokļa Nr. 2 īpašnieka un Dzīvokļa Nr. 3  īpašnieka vēstuli par to, ka nepiekrīt atlīdzībai par Nekustamo īpašumu daļu. Institūcijas pārrunās ar Dzīvokļa Nr. 2 īpašnieku un Dzīvokļa Nr. 3 īpašnieku tika saņemta atbilde, ka viņi neslēgs pirkuma līguma par Nekustamo īpašumu daļas labprātīgu atsavināšanu. Dzīvokļa Nr. 2 īpašnieks un Dzīvokļa Nr. 3 īpašnieks ar Institūcijas 2025. gada 8. augusta vēstulēm Nr.2.3.N/2025-2329 un Nr.2.3.N/2025-2330 tika informēti par iespēju iesniegt Noteikumu Nr. 204 30. punktā paredzēto sava izvēlēta sertificēta vērtētāja sagatavoto vērtējumu (alternatīvo vērtējumu) un noteikts termiņš tā iesniegšanai – 2025. gada 15.septembris. Alternatīvais vērtējums netika iesniegts ne norādītajā termiņā, ne arī līdz Satiksmes ministrijas lēmumu pieņemšanai, ne arī līdz likumprojekta virzības uzsākšanai.
Dzīvokļa Nr.1 īpašnieka sniegtā piekrišana Nekustamo īpašumu daļas atsavināšanai nerada iespēju ar viņu noslēgt līgumu par Dzīvokļa Nr.1 sastāvā esošās zemes vienības (zemes vienības kadastra apzīmējums 8025 002 0624) 6880/18430 domājamo daļu apmērā labprātīgu atsavināšanu, jo, ievērojot Civillikuma 1067. un 1068. pantu, šīs zemes vienības (zemes vienības kadastra apzīmējums 8025 002 0624) ierakstīšanai jaunā zemesgrāmatas nodalījumā ir nepieciešams saņemt arī Dzīvokļa Nr.2 īpašnieka un Dzīvokļa Nr.3 īpašnieka piekrišanu.
Ņemot vērā minēto un to, ka Zemes vienība ir nepieciešama būvdarbiem, ir izpildīti Likuma 13. pantā noteiktie priekšnoteikumi likumprojekta par Nekustamo īpašumu daļas piespiedu atsavināšanu sabiedrības vajadzībām virzīšanai izskatīšanai Saeimā. Pēc likuma spēkā stāšanās īpašuma tiesības uz Nekustamo īpašumu daļu (nekustamā īpašuma "Jaunkubas"–1 (nekustamā īpašuma kadastra Nr. 8025 900 0257) Baldones pagastā, Ķekavas novadā, nekustamā īpašuma "Jaunkubas"–2 (nekustamā īpašuma kadastra Nr. 8025 900 0258) Baldones pagastā, Ķekavas novadā un nekustamā īpašuma "Jaunkubas"–3 (nekustamā īpašuma kadastra Nr. 8025 900 0259) Baldones pagastā, Ķekavas novadā, daļu – zemes vienību (zemes vienības kadastra apzīmējums 8025 002 0624) 0,09 ha platībā) tiks ierakstītas zemesgrāmatā uz valsts vārda Satiksmes ministrijas personā.
Lai neradītu negatīvu ietekmi ar Rail Baltica projekta īstenošanu saistītu saistību izpildi, konkrētajos apstākļos, ievērojot Likuma 13. pantu, vienīgais situācijas risinājums ir Nekustamo īpašumu daļas piespiedu atsavināšana Rail Baltica projekta vajadzībām. 
Labums, ko sabiedrība iegūs, nosakot īpašniekiem pamattiesību ierobežojumu, ir lielāks par indivīdu interesēm nodarīto kaitējumu, jo šajā gadījumā Nekustamo īpašumu daļa ir  nepieciešama īpašu sabiedrības interešu un publisku mērķu sasniegšanai – dzelzceļa transporta infrastruktūras un ar to saistītās infrastruktūras būvniecībai, kas nodrošinās Latvijas integrāciju Eiropas Savienības dzelzceļu sistēmā, veicinot Latvijas tautsaimniecības attīstību, kā arī nodrošinot iedzīvotāju mobilitāti un labiekārtotas vides pieejamību. 
Ņemot vērā iepriekš minēto, kā arī Rail Baltica projekta īstenošanas nozīmīgumu, nepieciešams iegūt valsts īpašumā Nekustamo īpašumu daļu, pieņemot atsevišķu likumu par Nekustamo īpašumu daļas piespiedu atsavināšanu Rail Baltica projekta vajadzībām.
Nekustamo īpašumu daļa pēc likuma spēkā stāšanās normatīvajos aktos noteiktajā kārtībā tiks ierakstīta zemesgrāmatā uz valsts vārda Satiksmes ministrijas personā. 
Saskaņā ar Likuma 15. pantu īpašuma tiesības uz nekustamo īpašumu, kas atsavināts, pamatojoties uz likumu, pāriet valstij un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Satiksmes ministrija samaksājusi atlīdzību – ieskaitījusi to īpašnieku norādītajā bankas kontā vai deponējusi zvērināta tiesu izpildītāja depozīta kontā, vai noguldījusi atlīdzību bankas kontā Likuma 33. pantā noteiktajā kārtībā. 
Atbilstoši Likuma 16. panta pirmajai daļai, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā (tai skaitā dzēšot visas uz šo nekustamo īpašumu ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, procesa virzītāju aizliegumus, apgrūtinājumus, kas pieņemti kā nosacījums, īpašumu iegūstot, kā arī uz nomas, īres, uztura un mantojuma līgumu pamata nostiprinātās tiesības) un par kurām institūcija nav tieši paziņojusi, ka tā uzņemas attiecīgos apgrūtinājumus un nastas. 
Saskaņā ar Likuma 27. panta pirmajā un otrajā daļā noteikto īpašniekiem ir tiesības apstrīdēt Satiksmes ministrijas noteikto atlīdzības apmēru. 
Normatīvajos aktos noteiktajā kārtībā īpašniekiem ir tiesības iesniegt konstitucionālo sūdzību par likumprojektu, ar kuru atsavina attiecīgo nekustamo īpašumu.
Rail Baltica projekta īstenošanas ietvaros pēc būvdarbu pabeigšanas un inženierbūves nodošanas ekspluatācijā plānots attiecīgo izveidoto nekustamo īpašumu – zemes vienību un uz tās izbūvēto pašvaldības nozīmes autoceļu – nodot pašvaldības īpašumā.
Risinājuma apraksts
Likumprojekts "Grozījums likumā "Par nekustamo īpašumu atsavināšanu dzelzceļa līnijas "Rail Baltica" izbūvei"" paredz atsavināt nekustamā īpašuma "Jaunkubas"–1 (nekustamā īpašuma kadastra Nr. 8025 900 0257) Baldones pagastā, Ķekavas novadā, nekustamā īpašuma "Jaunkubas"–2 (nekustamā īpašuma kadastra Nr. 8025 900 0258) Baldones pagastā, Ķekavas novadā, un nekustamā īpašuma "Jaunkubas"–3 (nekustamā īpašuma kadastra Nr. 8025 900 0259) Baldones pagastā, Ķekavas novadā, daļu – zemes vienību (zemes vienības kadastra apzīmējums 8025 002 0624) 0,09 ha platībā.
Vai ir izvērtēti alternatīvie risinājumi?
Jā
Apraksts
Nekustamo īpašumu daļa tiek atsavināta transporta infrastruktūras attīstībai un atsavināšana ir vienīgais veids šī mērķa sasniegšanai.
Likuma "Par autoceļiem" 4. panta pirmā daļa noteic, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, savukārt šā panta trešā daļa noteic, ka pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums.
Vai ir izvērtēts prasību un izmaksu samērīgums pret ieguvumiem?
Jā
Apraksts
Labums, ko sabiedrība iegūs, nosakot īpašniekiem pamattiesību ierobežojumu, ir lielāks par indivīdu interesēm nodarīto kaitējumu, jo šajā gadījumā Nekustamo īpašumu daļa ir  nepieciešama īpašu sabiedrības interešu un publisku mērķu sasniegšanai – dzelzceļa transporta infrastruktūras un ar to saistītās infrastruktūras būvniecībai, kas nodrošinās Latvijas integrāciju Eiropas Savienības dzelzceļu sistēmā, veicinot Latvijas tautsaimniecības attīstību, kā arī nodrošinot iedzīvotāju mobilitāti un labiekārtotas vides pieejamību.
1.4. Izvērtējumi/pētījumi, kas pamato TA nepieciešamību
Nosaukums
Jā
Apraksts
Nekustamo īpašumu daļas nepieciešamība sabiedrības vajadzībām konstatēta Rail Baltica projekta īstenošanas ietvaros izstrādātajos detalizētajos tehniskajos risinājumos būvprojektā.
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Nekustamo īpašumu daļa ir nepieciešama transporta infrastruktūras attīstībai – Rail Baltica projekta īstenošanai.
Likumprojektā risinātie jautājumi tiešā veidā skar dzīvokļu īpašumu īpašniekus, kuram piederošā Nekustamā īpašuma daļa atsavināma sabiedrības vajadzībām.
Likumprojekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus.
Juridiskās personas
Jā
Ietekmes apraksts
Nekustamo īpašumu daļa ir nepieciešama transporta infrastruktūras attīstībai – Rail Baltica projekta īstenošanai.
Likumprojekts netiešā veidā skar Rail Baltica projekta ietvaros pārbūvējamās un jaunizbūvējamās publiskās lietošanas transporta infrastruktūras lietotājus, piemēram, pārvadātājus.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Jā
Ietekmes apraksts
Nekustamo īpašumu daļa ir nepieciešama transporta infrastruktūras attīstībai – Rail Baltica projekta īstenošanai. Rail Baltica projekta ietvaros īstenojamie transporta infrastruktūras uzlabojumi un jaunas izbūves veicinās attiecīgā reģiona un valsts ekonomisko izaugsmi.
2.2.2. uz nozaru konkurētspēju:
Jā
Ietekmes apraksts
Nekustamo īpašumu daļa ir nepieciešama transporta infrastruktūras attīstībai – Rail Baltica projekta īstenošanai, kas labvēlīgi ietekmēs citas tautsaimniecības nozares, radot iespējas palielināt eksporta apjomu un ātrumu.
2.2.3. uz uzņēmējdarbības vidi:
Jā
Ietekmes apraksts
Likumprojekta tiesiskais regulējums nākotnē varētu ietekmēt uzņēmējdarbības vidi, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
Likumprojekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.4. uz mazajiem un vidējiem uzņēmējiem:
Jā
Ietekmes apraksts
Likumprojekta tiesiskais regulējums nākotnē varētu radīt labvēlīgu vidi mazās un vidējās uzņēmējdarbības attīstībai.
2.2.5. uz konkurenci:
Jā
Ietekmes apraksts
Likumprojekta tiesiskais regulējums nākotnē varētu radīt labvēlīgu vidi konkurences attīstībai gan Latvijā, gan ārpus tās, ņemot vērā Rail Baltica projekta pārnacionālo nozīmi.
2.2.6. uz nodarbinātību:
Jā
Ietekmes apraksts
Likumprojekta tiesiskais regulējums nākotnē varētu ietekmēt tautsaimniecību kā valsts saimniecības nozari, tostarp nodarbinātību un darbaspēka migrācijas iespējas, jo, plānojot un īstenojot Rail Baltica projektu, tiek veidota tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām atbilstoša infrastruktūra.
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Likumprojekta īstenošana neradīs papildu izdevumus valsts budžetam. Izmaksas par nekustamo īpašumu daļas iegādi un īpašuma tiesību nostiprināšanu zemesgrāmatā tiks segtas no Eiropas infrastruktūras savienošanas instrumenta (CEF 9) finansējuma, kas piešķirts Rail Baltica projekta īstenošanai. Finansējums paredzēts saskaņā ar 2023. gada 16. oktobrī starp RB Rail AS un Eiropas Klimata, infrastruktūras un vides izpildaģentūru noslēgto finansēšanas līgumu un ir pieejams līdz 2027. gada 31. decembrim.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam  Ja projekta izstrādes procesā sabiedrības līdzdalības iespējas netiek nodrošinātas, institūcija lēmumu neiesaistīt sabiedrības pārstāvjus pamato, sniedzot skaidrojumu attīstības plānošanas dokumentā, tiesību akta projekta sākotnējās ietekmes novērtējuma ziņojumā (turpmāk – anotācija) vai paskaidrojuma rakstā.  
Sabiedrības līdzdalības mērķis ir sekmēt jēgpilnu, efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas procesā, tādējādi paaugstinot minētā procesa kvalitāti un rezultātu atbilstību sabiedrības vajadzībām un interesēm.
Tiesību akta projekts (likumprojekts) neparedz ieviest jaunas politiskās iniciatīvas un neatbilst kritērijiem par attīstības plānošanas procesu un tā mērķiem.
Tādējādi sabiedrības līdzdalības kārtība projekta izstrādē netiek piemērota.
Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.

Projekta izstrādē iesaistītās institūcijas – Satiksmes ministrija un SIA "EIROPAS DZELZCEĻA LĪNIJAS".
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļa vietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
SIA "Eiropas dzelzceļa līnijas"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Likumprojekts ietekmē transporta infrastruktūru un tās attīstību.
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Jā
Apraksts
Likumprojekts ietekmē transporta infrastruktūru un tās attīstību.
8.1.6. uz vidi
Vai projekts skar šo jomu?
Jā
Apraksts
Uzturot un veicot dzelzceļa un autoceļu attīstību, tā tiek veidota atbilstoši tautsaimniecības vajadzībām un tās attīstībai, stabilas satiksmes interesēm, kā arī vides aizsardzības prasībām.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Izstrādes procesā izmantoto dokumentu, kas satur personas datus, apstrādes mērķis ir nodrošināt pilnvērtīgu likumprojekta par nekustamā īpašuma atsavināšanu atbilstības izvērtēšanu gan normatīvajiem aktiem, gan dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības. Dokumenti, kas satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic likumprojekta un anotācijas vērtēšanu.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

